上星期book左平日夜晚7點去食雞煲...由於遲到左半個鐘，所以要重新禁飛等位，好彩都唔係等左好耐。我同男朋友兩個叫咗個BB辣既雞煲，因為我哋兩個都唔係好食得辣。雞煲非常足料，雞肉亦都好滑，食完雞之後，加左湯再叫其他嘢食打邊爐都非常夠味，基本上完全唔需要點其他調味料。最欣賞係佢係落單嘅時候可以寫返人數，就會出返適合你人數嘅食物比你，又唔使驚叫多咗食唔晒，同時又可以試多幾款唔同嘅嘢食。嘢飲方面可以無限添飲，仲要有埋雪糕食，買單兩個人都係三百幾蚊，真係抵食到不得了。